Sammy Davis jr.
Store norske leksikon,Kunst og estetikk,Musikk,Populærmusikk,Croonere og slagersangere
Sammy Davis jr. var en amerikansk skuespiller og croonersanger. På 1960-tallet var han en av de fem entertainerne som ble kalt Rat Pack. De andre var Frank Sinatra, Dean Martin, Peter Lawford og Joey Bishop.
Hans første grammofoninnspilling var i 1949. Davis hadde en hovedrolle på Broadway i Mr. Wonderful (1956) og et stort gjennombrudd samme sted i Golden Boy (1964). Av filmroller må nevnes Sportin' Life i Porgy and Bess (1959).Davis var en allsidig scenepersonlighet og ble regnet som en av verdens fremste entertainere. Hans største slagere var Something's Gotta Give, Love Me Or Leave Me og That Old Black Magic i 1955, I've Gotta Be Me i 1968 og The Candy Man i 1972 (nummer 1 i USA).I Norge hadde han suksess med 1965-albumene Our Shining Hour (sammen med Count Basie) og Sammy's Back On Broadway. Han hadde konserter i Oslo i 1977 og 1982. Selvbiografien Yes I Can kom i 1965. Les mer i Store norske leksikon populærmusikk Eksterne lenker Sammy Davis jr.